Frankfurdi sinod (1007)

Frankfurdi sinod oli 1007. aasta 1. novembril aset leidnud sinod, millega moodustati Bambergi piiskopkond.

 Ajalugu 
vasakul|pisi|289x289px|Heinrich II. Kujutis Regensburgi sakramentaariumist
1007. aastal kutsus Püha Rooma keiser Heinrich II kokku sinodi, kus osales 8 peapiiskoppi ning 27 piiskoppi Saksamaalt, Burgundiast, Ungarist ja Itaaliast. Maa-ala, kuhu piiskopkond plaaniti luua, oli hõreda asustusega, seepärast plaanis keiser loodava piiskopkonnaga liita ka maid Würzburgi ja Eichstätti piiskopkondadestLk 13 (Schneidmüller, 2007). Kuna uue piiskopkonna moodustamine võis viia lahkhelideni kohalike piiskoppidega, andis Heinrich II hiljem Würzburgi piiskopkonnale 150 hufe-nit (1 hufe oli umbes 30 hektarit) maadLk 49 (Eickels, 2007).

Frankfurdis 1007. aasta 1. novembril aset leidnud sinodi eesistuja oli paavsti legaadina Mainzi peapiiskop WilligisLk 133 (Regesta diplomatica). Teiste peapiiskoppide seast osalesid sinodil Trieri peapiiskop Ludolf, Salzburgi peapiiskop Hartwig, Kölni peapiiskop Heribert, Magdeburgi peapiiskop Tagino, Lyoni peapiiskop Burchard, Esztergomi peapiiskop Astrik ja Tarantaise peapiiskop BatolfLk 634 (Hefele, 1860). Sinodi algul heitis Heinrich II end piiskoppide ees põrandale pikali. Kuna Heinrichil puudus troonipärija, olevat ta öelnud, et "Oma taevaseks autasuks olen ma enda pärijaks valinud Kristuse, sest mul pole enam lootust järeltulijat saada." Sinodil võeti vastu keisri palvel paavst Johannes XVIII-nda kiri, mis kinnitas piiskopkonna loomist. Paavsti jaoks oli murekohaks vaid, kas piiskopkonna asutamiseks on piirkonnas piisavalt suur ning arenenud linn. Heinrich II lubas sealset asustust kiirelt arendadaLk 60 (Eickels, 2007). Heinrich alustas peatselt uue katedraali ehitust.

 Viited 

 Kirjandus 
 Hefele, Carl Joseph von. Conciliengeschichte. Kd. 4. 1860.
 Eickels, Klaus von. Bistumsgründungen um das Jahr 1000. 2007. 
 Regesta diplomatica necnon epistolaria historiae Thuringiae. Kd. 1. 1896.
 Schneidmüller, Bernd. 1007 - Das Bistum Bamberg Ensteht. 2007.

Kategooria:1007